CELEX: 52020PC0496
Language: sk
Date: 2020-09-08
Title: Návrh NARIADENIE EURÓPSKEHO PARLAMENTU A RADY o odstránení ciel na určité výrobky

EURÓPSKA KOMISIA
            V Bruseli8. 9. 2020
            COM(2020) 496 final
            2020/0253(COD)
            Návrh
            NARIADENIE EURÓPSKEHO PARLAMENTU A RADY
            o odstránení ciel na určité výrobky
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Dňa 21. augusta 2020 komisár Hogan a zástupca USA pre obchod Lighthizer oznámili, že plánujú pristúpiť k balíku na uľahčenie obchodu, ktorého cieľom je odstrániť alebo znížiť clá na malý počet položiek colného sadzobníka predstavujúce 168 mil. EUR (približne 200 miliónov USD) pri vývoze z EÚ a USA
                  1
               .
            
            
               Komisia považuje túto iniciatívu za prvý krok k zmierneniu napätia v bilaterálnom obchode a k podpore urovnania prebiehajúcich sporov.
            
            
               V podstate Komisia navrhuje, aby sa odstránilo viacero colných sadzieb na homára, zatiaľ čo USA od cla v porovnateľnej ekonomickej hodnote oslobodia výrobky, ako sú pripravené jedlá, určité výrobky z krištáľového skla, povrchové prípravky, práškové výmetné výbušniny, zapaľovače cigariet a časti a súčasti zapaľovačov. USA požiadali o zníženie cla na homára vzhľadom na jeho klesajúce vývozy tohto výrobku do Európy a sveta.
            
            
               Zníženie cla by sa malo vykonať v úplnom súlade s pravidlami WTO a pri dodržaní zásady doložky najvyšších výhod (DNV).
            
            
               •Súlad s existujúcimi ustanoveniami v tejto oblasti politiky
            
            
               Cieľom tohto návrhu je vytvoriť vďaka odstráneniu alebo zníženiu cla ďalšie príležitosti pre hospodárske subjekty z EÚ a USA. Mali by sa tak tiež zlepšiť obchodné vzťahy so Spojenými štátmi, zmierniť napätie v obchodných vzťahoch a podporiť urovnanie prebiehajúcich sporov s USA. Návrh je v úplnom súlade so Zmluvou o Európskej únii (ZEÚ), v ktorej sa zakotvuje, že EÚ by mala povzbudzovať integráciu všetkých krajín do svetového hospodárstva aj prostredníctvom postupného odstraňovania prekážok v medzinárodnom obchode
                  2
               .
            
            
               •Súlad s ostatnými politikami Únie
            
            
               Návrh je v súlade s ostatnými politikami Únie.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Článok 207 Zmluvy o fungovaní Európskej únie (ZFEÚ)
            
            
               •Subsidiarita (v prípade inej ako výlučnej právomoci)
            
            
               Podľa článku 5 ods. 3 ZEÚ sa zásada subsidiarity neuplatňuje v oblastiach, ktoré sú vo výlučnej právomoci EÚ. Colná únia a spoločná obchodná politika sú v článku 3 ZFEÚ uvedené medzi oblasťami výlučnej právomoci Únie. Táto politika zahŕňa rokovania o obchodných dohodách a prijímanie opatrení obchodnej politiky vrátane znižovania cla okrem iného podľa článku 207 ZFEÚ.
            
            
               •Proporcionalita
            
            
               Návrh Komisie je v súlade so zásadou proporcionality a potrebný vzhľadom na náš cieľ, ktorým je zmiernenie napätia v obchodných vzťahoch s USA.
            
            
               •Výber nástroja
            
         
         
            
               Nariadenie Európskeho parlamentu a Rady
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               Neuplatňuje sa
            
            
               •Konzultácie so zainteresovanými stranami
            
            
               Neuplatňuje sa
            
            
               •Získavanie a využívanie expertízy
            
            
               Neuplatňuje sa
            
            
               •Posúdenie vplyvu
            
            
               Neuplatňuje sa. Pre EÚ nie je homár citlivým výrobkom, keďže sme jeho čistým dovozcom. EÚ27 doviezla minulý rok z USA homáre v hodnote 42 mil. EUR (15 % celkového dovozu z nečlenských krajín EÚ), zatiaľ čo veľkosť trhu sa odhaduje na približne 290 mil. EUR. Výrobcovia z EÚ dodávajú menej ako 5 % našej spotreby. Odstránenie dovozných ciel podporí potravinársky priemysel a sektor stravovacích a ubytovacích služieb. Spojené štáty sa zasa zaviazali, že 50 % znížením cla uľahčia prístup na trh pre vývoz z EÚ27 v priemernej v hodnote 143 mil. EUR (160 mil. USD) za posledné tri roky (126 mil. EUR v roku 2019).
            
            
               •Regulačná vhodnosť a zjednodušenie
            
            
               Neuplatňuje sa
            
            
               •Základné práva
            
            
               Odporúčanie je v súlade so zmluvami EÚ a s Chartou základných práv Európskej únie.
            
            
               4.VPLYV NA ROZPOČET
            
            
               Dohoda o liberalizácii priemyselných colných sadzieb bude mať obmedzený negatívny vplyv na rozpočet EÚ v podobe ušlých ciel z dôvodu liberalizácie colných sadzieb na výrobky, na ktoré sa vzťahujú colné položky uvedené v prílohe k tomuto nariadeniu, čo predstavuje clá vybrané od USA (priemer za obdobie 2017 –2019) vo výške približne 5,3 mil. EUR
                  3
               .
            
            
               2020/0253 (COD)
            
            
               Návrh
            
            
               NARIADENIE EURÓPSKEHO PARLAMENTU A RADY
            
            
               o odstránení ciel na určité výrobky
            
         
         
            
               EURÓPSKY PARLAMENT A RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 207 ods. 2,
            
            
               so zreteľom na návrh Európskej komisie,
            
            
               konajúc v súlade s riadnym legislatívnym postupom,
            
            
               keďže:
            
            
               (1)Európska únia a Spojené štáty americké (ďalej len „Spojené štáty“) majú najväčšie a najhlbšie bilaterálne obchodné a investičné vzťahy na svete a majú vysoko integrované hospodárstva. Hodnota obojstranného obchodu s tovarom a službami medzi nimi dosahuje viac než 1 bilión EUR ročne, čo zodpovedá 3 miliardám EUR denne. Tieto úzke obchodné a investičné vzťahy prinášajú výhody spotrebiteľom, pracovníkom, podnikom aj investorom.
            
            
               (2)Európska únia je odhodlaná zlepšiť obchodné a investičné vzťahy so Spojenými štátmi. Zahŕňa to využívanie nových spôsobov a prostriedkov na zlepšenie bilaterálnych obchodných vzťahov, odstraňovanie prekážok obchodu a urovnanie prebiehajúcich obchodných sporov. Aby sa predišlo ďalšiemu narušeniu týchto obchodných vzťahov, clá, ktoré Európska únia uplatňuje na dovoz, by sa mali v prípade obmedzeného počtu výrobkov odstrániť erga omnes na obdobie piatich rokov.
            
            
               (3)Odstránenie ciel by sa malo uplatňovať od toho istého dátumu, ku ktorému Spojené štáty začnú skutočne vykonávať oznámenie o znížení svojich ciel na vybraný počet výrobkov, t. j. od 1. augusta 2020.
            
            
               (4)Odstránenie ciel je podmienené tým, aby Spojené štáty skutočne vykonávali oznámenie o znížení ciel na vybraný počet výrobkov a nezaviedli nové opatrenia, ktoré by ohrozili sledované ciele podľa spoločného vyhlásenia z 21. augusta 2020
                  4
               .
            
            
               (5)Na Komisiu by sa mali preniesť vykonávacie právomoci na pozastavenie uplatňovania tohto nariadenia, ak nebudú splnené vyššie uvedené podmienky.
            
            
               (6)Keďže treba naliehavo predísť ďalšiemu narušeniu obchodu, je dôležité uplatniť výnimku z osemtýždňovej lehoty uvedenej v článku 4 Protokolu č. 1 o úlohe národných parlamentov v Európskej únii, ktorý je pripojený k Zmluve o Európskej únii a Zmluve o fungovaní Európskej únie. Z toho istého dôvodu by toto nariadenie malo nadobudnúť účinnosť okamžite,
            
            
               PRIJALI TOTO NARIADENIE:
            
            
               Článok 1
            
            
               Odstránenie ciel
            
            
               Uplatniteľné dovozné clá Spoločného colného sadzobníka sú 0 % (bez cla) v prípade položiek colného sadzobníka uvedených v oddiele I prílohy.
            
            
               Článok 2
            
            
               Podmienky odstránenia ciel
            
            
               Odstránenie ciel na výrobky zatriedené do položiek colného sadzobníka uvedených v oddiele I prílohy k tomuto nariadeniu je podmienené:
            
            
               a)znížením zo strany Spojených štátov na základe erga omnes v prípade položiek colného sadzobníka uvedených v oddiele II prílohy k tomuto nariadeniu a
            
            
               b)nezavedením nových opatrení voči Európskej únii zo strany Spojených štátov, ktoré ohrozujú sledované ciele podľa spoločného vyhlásenia z 21. augusta 2020.
            
         
         
            
               Článok 3
            
            
               Dočasné pozastavenie
            
            
               Ak Spojené štáty nesplnia podmienky uvedené v článku 2 alebo ak existujú dostatočné dôkazy o ich budúcom nedodržaní, Komisia môže prijať vykonávací akt s cieľom pozastaviť odstránenie ciel stanovené v tomto nariadení dovtedy, kým uvedené podmienky nebudú splnené. Vykonávací akt sa prijme v súlade s postupom preskúmania uvedeným v článku 4 ods. 2.
            
            
               Článok 4
            
            
               Postup výboru
            
            
               1.Na účely vykonávania článku 3 tohto nariadenia Komisii pomáha Výbor pre colný kódex zriadený článkom 285 nariadenia (EÚ) č. 952/2013.
            
            
               2.Ak sa odkazuje na tento odsek, uplatňuje sa článok 5 nariadenia (EÚ) č. 182/2011.
            
            
               Článok 5
            
            
               Nadobudnutie účinnosti a uplatňovanie
            
            
               1.Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               2.Toto nariadenie sa uplatňuje od 1. augusta 2020 a jeho uplatňovanie sa skončí 31. júla 2025.
            
            
               3.Komisia uverejní v Úradnom vestníku Európskej únie oznámenie o pozastavení v prípade, že sa uplatňovanie tohto nariadenia pozastaví podľa článku 3 alebo v prípade, že sa nariadenie prestane uplatňovať pred 31. júlom 2025.
            
            
               4.Na žiadosť hospodárskych subjektov colné orgány členských štátov uhradia všetky clá zaplatené nad rámec ciel uplatniteľných v súlade s týmto nariadením na dovoz medzi 1. augustom 2020 a nadobudnutím účinnosti tohto nariadenia.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                  Za Európsky parlament
                        Za Radu
               
               
                  predseda
                        predseda
               
            
            
               LEGISLATÍVNY FINANČNÝ VÝKAZ „PRÍJMY“ – PRE NÁVRHY S FINANČNÝM VPLYVOM NA STRANU PRÍJMOV ROZPOČTU
            
            
               1.NÁZOV NÁVRHU:
            
            
               Nariadenie Európskeho parlamentu a Rady o odstránení ciel na určité výrobky
            
         
         
            
               2.ROZPOČTOVÉ RIADKY:
            
            
               Rozpočtový riadok príjmov (kapitola/článok/položka):
            
            
               Rozpočtový riadok príjmov: kapitola 1 2, článok 1 2 0
            
            
               Suma zahrnutá do rozpočtu na príslušný rok: 22 156 900 000 EUR
            
            
               (iba v prípade pripísaných príjmov):
            
            
               Príjmy sa pripíšu do tohto rozpočtového riadku výdavkov (kapitola/článok/položka): neuplatňuje sa
            
            
               3.FINANČNÝ VPLYV
            
            
               ◻
                     Návrh nemá finančný vplyv
            
            
               X
                     Návrh nemá finančný vplyv na výdavky, ale má finančný vplyv na príjmy
            
            
               ◻
                     Návrh má finančný vplyv na pripísané príjmy,
            
            
               a to s týmto účinkom:
            
            
               (v mil. EUR zaokrúhlené na 1 desatinné miesto)
            
            
                     
                        Rozpočtový riadok príjmov
                     
                  
                  
                     
                        Vplyv na príjmy
                           5
                         
                           6
                        
                     
                  
                  
                     
                        XX mesačné obdobie začínajúce dd/mm/rrrr (v prípade uplatniteľnosti)
                     
                  
                  
                     
                        Rok N
                     
                     
                  
               
                     
                        Kapitola 12, článok 120 – Clá a iné poplatky uvedené v článku 2 ods. 1 písm. a) rozhodnutia 2014/335/EÚ, Euratom
                     
                  
                  
                     
                        -2,2 
                     
                  
                  
                     
                        päťmesačné obdobie začínajúce 1. augusta 2020
                     
                  
                  
                     
                        2020
                     
                  
               
            
                     
                        Stav po akcii
                     
                  
               
                     
                        Rozpočtový riadok príjmov
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
               
                     
                        Kapitola 12, článok 120
                     
                  
                  
                     
                        -5,3 mil. €
                     
                  
                  
                     
                        -5,3 mil. €
                     
                  
                  
                     
                        -5,3 mil. €
                     
                  
                  
                     
                        -5,3 mil. €
                     
                  
                  
                     
                        -3,1 mil. €
                     
                  
               
            
               (Iba v prípade pripísaných príjmov a pod podmienkou, že rozpočtový riadok už je známy.):
            
            
                     
                        Rozpočtový riadok výdavkov
                           7
                        
                     
                  
                  
                     
                        Rok N
                     
                  
                  
                     
                        Rok N + 1
                     
                  
               
                     
                        Kapitola/článok/položka ...
                     
                  
                  
                     
                  
                  
                     
                  
               
                     
                        Kapitola/článok/položka ...
                     
                  
                  
                     
                  
                  
                     
                  
               
            
                     
                        Stav po akcii
                     
                  
               
                     
                        Rozpočtový riadok výdavkov
                     
                  
                  
                     
                        [N+1]
                     
                  
                  
                     
                        [N+2]
                     
                  
                  
                     
                        [N+3]
                     
                  
                  
                     
                        [N+4]
                     
                  
                  
                     
                        [N+5]
                     
                  
               
                     
                        Kapitola/článok/položka ...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Kapitola/článok/položka ...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
         
            
            
               4.OPATRENIA PROTI PODVODOM
            
            
               […]
            
            
               5.POZNÁMKY
            
            
               Výpočty sú založené na dostupných štatistických údajoch, podľa ktorých sa odhaduje, že ušlé clá z dôvodu liberalizácie colných sadzieb na výrobky, na ktoré sa vzťahujú colné položky uvedené v prílohe k tomuto nariadeniu, predstavujú clá vybrané od USA (priemer za obdobie 2017 – 2019) vo výške približne 5,3 mil. EUR ročne.
            
         
         
            
                  
                     (1)
                  
                        Túto sumu tvorí 42 miliónov EUR dovozu EÚ27 z USA a 126 mil. EUR dovozu USA z EÚ (údaje z roku 2019).
               
               
                  
                     (2)
                  
                        Článok 21 ods. 2 písm. e) ZEÚ.
               
               
                  
                     (3)
                  
                        Zdroj: Eurostat.
               
               
                  
                     (4)
                  
                        
                  https://trade.ec.europa.eu/doclib/press/index.cfm?id=2178
               
               
                  
                     (5)
                  
                        Sumy pre každý rok musia byť odhadnuté s použitím vzorca alebo metódy vymedzených v oddiele 5. V prípade prvého roka sa ročná suma vyplatí zvyčajným spôsobom bez zníženia či pro rata.
               
               
                  
                     (6)
                  
                        V prípade tradičných vlastných zdrojov (clá, odvody z produkcie cukru) musia uvedené sumy predstavovať čisté sumy, t. j. hrubé sumy po odpočítaní 20 % na náklady na výber.
               
               
                  
                     (7)
                  
                        Použije sa len v prípade potreby.
               
            
      
    ---documentbreak--- 
      
         
               EURÓPSKA KOMISIA
            V Bruseli8. 9. 2020
            COM(2020) 496 final
            PRÍLOHA
            k
            nariadeniu Európskeho parlamentu a Rady
            o odstránení ciel na určité výrobky
            
               
         
         
            
               PRÍLOHA
            
            
               Oddiel I (Kombinovaná nomenklatúra Európskej únie)
            
            
                     
                        Číselný znak KN 
                     
                  
                  
                     
                        Opis
                     
                     
                  
               
                     
                        0306 11 90 
                     
                  
                  
                     
                        Mrazené langusty a ostatné morské raky „Palinurus spp., Panulirus spp. a Jasus spp.“, aj údené, tiež v pancieroch, vrátane v pancieroch, varené vo vode alebo v pare (okrem langustích chvostíkov)
                     
                     
                  
               
                     
                        0306 12 10 
                     
                  
                  
                     
                        Mrazené homáre „Homarus spp.“, celé, aj údené alebo varené vo vode alebo v pare
                     
                     
                  
               
                     
                        030612 90 
                     
                  
                  
                     
                        Mrazené homáre „Homarus spp.“, aj údené, tiež v pancieroch, vrátane v pancieroch, varené vo vode alebo v pare (okrem celých homárov)
                     
                     
                  
               
                     
                        0306 32 10 
                     
                  
                  
                     
                        Živé homáre „Homarus spp.“ 
                     
                  
               
               Oddiel II (Colný sadzobník Spojených štátov)
            
            
                     
                        Kód colného sadzobníka 
                     
                  
                  
                     
                        Opis 
                     
                  
                  
                     
                        Existujúca sadzba podľa DNV 
                     
                  
                  
                     
                        Nová sadzba podľa DNV 
                     
                  
               
                     
                        1604 20 05 
                     
                  
                  
                     
                        Výrobky obsahujúce mäso z kôrovcov, mäkkýšov alebo ostatných vodných bezstavovcov, pripravené jedlá 
                     
                  
                  
                     
                        10 %
                     
                  
                  
                     
                        5 %
                     
                  
               
                     
                        7013 41 50 
                     
                  
                  
                     
                        Sklenený tovar druhu používaného ako stolové sklo alebo ako kuchynské sklo (iné ako nápojové sklo), z olovnatého krištáľu, v hodnote nad 5 USD za kus 
                     
                  
                  
                     
                        6 %
                     
                  
                  
                     
                        3 %
                     
                  
               
                     
                        3214 90 50 
                     
                  
                  
                     
                        Nežiaruvzdorné prípravky na povrchovú úpravu fasád, vnútorných stien, podláh, stropov alebo podobné prípravky, nie na základe kaučuku 
                     
                  
                  
                     
                        6,5 %
                     
                  
                  
                     
                        3,25 % 
                     
                  
               
                     
                        3601 00 00 
                     
                  
                  
                     
                        Výbušniny výmetné, práškové 
                     
                  
                  
                     
                        6,5 %
                     
                  
                  
                     
                        3,25 %
                     
                  
               
                     
                        9613 10 00 
                     
                  
                  
                     
                        Zapaľovače cigariet a podobné zapaľovače, plynové, znovu nenaplniteľné, vreckové 
                     
                  
                  
                     
                        8 %
                     
                  
                  
                     
                        4 %
                     
                  
               
                     
                        9613 90 80 
                     
                  
                  
                     
                        Časti a súčasti neelektrických zapaľovačov cigariet a podobných zapaľovačov 
                     
                  
                  
                     
                        8 %
                     
                  
                  
                     
                        4 %